
ইউনাইটেড ইন্টারন্যাশনাল ইউনিভারসিটিতে জাঁকজমকপূর্ণ আয়োজনের মধ্য দিয়ে শেষ হয়েছে দুদিন ব্যাপী ইউআইইউ বণিক বাজার-২০১৯। ১৯ মার্চ,২০১৯ (মঙ্গলবার) সকালে বিশ্ববিদ্যালয়ের নিজস্ব ক্যাম্পাসে অনুষ্ঠিত এ মেলার আয়োজন করেন বিজনেস স্কুল এন্টারপ্রেনারশিপ কোর্সের প্রভাষক জাকোয়ান। প্রথম বারের মত আয়োজিত এ মেলায় অংশগ্রহণ করে বিজনেস স্কুলের এন্টারপ্রেনারশিপ কোর্সের শিক্ষার্থীরা। ৪০জন শিক্ষার্থী মোট আটটি স্টলের মাধ্যমে ৫০ এর অধিক উদ্ভাবনীমুলক  আকর্ষণীয় পণ্য প্রদর্শন করেন মেলায়। এর মধ্যে রয়েছে হস্তশিল্প, ঘরে তৈরি খাদ্য, ইলেকট্রনিক পণ্য, নারী-পুরুষের ব্যবহার সামগী, অর্গানিক কসমেটিকসসহ নানা পণ্য. 

মেলার উদ্ধোধন করেন বিশ্ববিদ্যালয়ের উপাচার্য অধ্যাপক ড. চৌধুরী মোফিজুর রহমান। এসময় উপস্থিত ছিলেন উপ-উপাচার্য অধ্যাপক ড. হাসনান আহমেদ, রেজিস্ট্রার এ এস এম সালাহউদ্দিন, ডিন ও বিজনেস স্কুলের শিক্ষকবৃন্দ। মেলার মুল্য  উদ্দেশ্য হলো কিভাবে ব্যবসার পরিকল্পনা তৈরি এবং উদ্যেক্তা হিসেবে ব্যবসা চালু করতে হয় সে বিষয়ে শিক্ষার্থীদের বাস্তবিক অভিজ্ঞতা লাভের সুযোগ করে দেয়া। মেলা শেষ হয় ২০ জানুয়ারি, ২০১৯ বিকেলে।

